Jyllandsposten, 1841-04-02
Nyheds Post. - J den i Fædrelandet høist interessante Afhandling Finantserne og Collegialtidenden, som gaaer igjennem flere Nr. af dette Blad, og hvorfor dets Nr. 451 endog blev lagt under Beslag, men dog atter frigivet, finder man den grundigste Gjendrivelse af Statsoeconomers Raisonnements forhøie Skatters Gavnlighed, nemlig at det er til Landets Gavn, at der flyder særdeles meget af Borgernes Lomme indi Fyrsternes. Hiint Blad erindrer i denne Henseende om den brave Mand, Professor Sibberns berømte Skræder, der frembragte samme Professors Begeistring i Anledning af Udgifterne til Balpareet; thi saalænge Sibbern og hans Navn lever, vil Mindet om hans Skræder ei heller udslettes. At Sibbern og hans Skræder kunde forsvare en saadan forældet statsoeconomisk Grundsætning, det har ikke forundret os; derimod kunne vi ikke nægte, at det har forbauset os, i Collegialtidenden at finde Spor af den samme Anskuelse. Det hedder nemlig her: "Det meest indskrænkede Udgiftsvæsen, der vilde være en Nødvendighed. hvis Statens Tilstand krævede det, vilde under modsatte Forhold være at dadle, som førende til en fordærvelig Lamhed i de Indretninger, der skulle værne om Borgernes indvortes og udvortes Fred, fremhjælpe dem til større Udvikling og Velstand. Mindst skulde Kjøbenhavns Jndvaanere ønske et saa vidt drevet Besparelsessystem. Det er aaben bart, at det kun er ved Hjælp af de store Summer, der forbruges i Hovedstaden til Hoffet, til Flaaden og Armeen, af de mangfoldige til den almindelige Statsadministration hørende Embedsmænd, af de fremmede Diplomater (der staae i Forhold til dem, Danmark holder i fremmede Stater) til de mange offentlige Indretninger for Kunst, Videnskab og forædlende Nydelser, af de mange andre Jndivider, der søge til Hovedstaden for at nyde Godt af hine Indretninger eller tage Deel i den større Livsnydelse, hvortil her findes Leilighed, at Hovedstaden, under de for sammes Handel lidet gunstige Forhold, der indtraadte, kan vedligeholde den Velstand og det Velvære, som der i det Hele taget hersker sammesteds. Selv af Statsrenterne tilflyder den overveiende Deel Hovedstadens Jndvaanere, der ogsaa langt mere end Andre have havt Leilighed til at gjøre sig Fordele af vore Papiirpenges og vore Statspapirers Overgang fra en dybt nedsat Værdi, ligesom ogsaa den større Deel af det Udbytte, som Banken om nogle Aar vil give sine Jnteressenter, vil komme Hovedstaden til Gode."At saadanne Principer kunne udtales i Collegialtidenden undrer os iøvrigt aldeles ikke mere end hos Sibberns Skræder, da man deraf yderligere overbevises om, at Provindserne efter saadanne statsoeconomiske Anskuelser kun ere at betragte som gode Malkekøer, der maae afgive deres Fornødenheder til Hovedstaden, som ikke kan sluge formeget. – J samme Blad hedder det: "Naar kan det lovede Budget ventes, J Slutningen af Finantsministrens Beretning til Kongen om Finantserne, der forelagdes Stænderne i Midten af forrige Aar (d. 15de Juli 1840), og som altsaa maa forudsættes affattet nogen Tid i Forveien, yttredes: Ved disse og mange flere Foranstaltninger ere allerede de vigtigste forberedende Skridt gjorte til Udarbeidelsen af de ovenomtalte omfattende og detaillerede, paa den omhyggeligste Undersøgelse af, hvad Statstjenesten i hver enkelt Deel uomgjængeligen kræver, byggede Normal reglementer, og Arbeidet i denne Henseende er i det Hele skredet saavidt frem, at dets Tilendebringelse endnu i dette Aar (1840) vil finde Sted, saa at et fuldstændigt og tilfredsstillende Budget allerede fra næstkommende Aar vil kunne vorde forfattet. Ved Publicationer af samme og af Normalreglementernes Hovedindhold vil da fremgaae, i hvor høi Grad der er taget Hensyn til de af Provindsialstænderne yttrede Ønsker om Statens Finantsforfatnings varige Forbedring." Disse Løfter bevægede ogsaa den kongelige Commissarius til at yttre (St. Tid. S. 1184), at han antog at Budgettet for 1841 vil blive færdigt og kundgjort i indeværende Aar (1840) eller kort efter dets Udløb, en Yttring, der som bekjendt indvirkede meget beroligende paa Stænderne. Vi troe saaledes at have god Grund til nu, da tvende Maaneder af det nye Aar ere forløbne, at spørge, naar kan da det lovede Budget for 184 ventes, saa meget mere, som det egentlig ligger i Begrebet af "Budget, at det skal udkomme førend det Aars Begyndelse, for hvilket det lyder, og det saaledes i hvert Fald kommer forsildigt. Det vilde være af ikke liden Jnteresse, om Hr. Pastor Bottger i Barrit i Anledning af hans Proces med den vidtberømte Magister Lindberg vilde meddele Publikum et kort Referat af de optagne Forhører i denne Sag, ligegesom det vilde være værd at see, hvori de originale Ansøgninger, som det hedder, vare forskjellige fra dem, som i Nordisk Kirketidende, ere indrykkede; da saadan Oplysning ydermere vilde tjene til Bestyrkelse af, hvad man fra denne Side kunde vente sig.